**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

*Вх. №960/04.06.2019г.*

**ПРЕДЛОЖЕНИЕ**

**ОТ ИНЖ. ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект на Наредба за изменение на Наредба за управление на горските територии – собственост на община Априлци.

Причината, налагаща изменение на Наредбата за управление на горските територии – собственост на община Априлци е възникнал Протест на Окръжна прокуратура – гр. Ловеч под №692/2019г., оспорван текст в чл.32, ал.2, т.1 и т.4 и Разпореждане от 20.05.2019г. на Административен съд - Ловеч по административно дело №228 по описа за 2019г.

Административно дело №228/2019г. на АСЛ е образувано по протест на прокурор Светла Иванова при ОП - Ловеч срещу чл.32, ал.2, т.1 и т.4 от Наредбата за управление на горските територии – собственост на община Априлци.

Съгласно чл.32, ал.2, т.1 и т.4 от Наредбата за управление на горските територии – собственост на община Априлци, право на строеж върху поземлени имоти в горски територии без промяна на предназначението на територията се учредява за изграждане на: 1. Стълбове за въздушни електропроводи; 4. Надземни и подземни проводи за хидротехнически съоръжения за производство на електрическа енергия, нефтопроводи, топлопроводи, газопроводи, нефтопродуктопроводи, водопроводи и канализация с диаметър над 1500мм.

Законовата норма определя, че строителство в горските територии без промяна на предназначението се допуска само за изграждане на обекти по чл.54, ал.1 от същия закон. След граматическо тълкуване става ясно, че законодателят, чрез употреба на наречието „само” посочва изчерпателно обектите, които могат да се разполагат в такива площи, без да дава възможност за включване на други. В крайното изброяване на чл.54, ал.1 от ЗГ след реформата с ДВ, бр.83 от 2018г. и ДВ, бр.1 от 2019г., вече не присъстват стълбове за въздушни електропроводи, надземни и подземни проводи за хидротехнически съоръжения за производство на електрическа енергия, нефтопроводи, топлопроводи, газопроводи, нефтопродуктопроводи, водопроводи и канализация, кабели и други елементи на техническа инфраструктура.

 С оглед на гореизложеното предлагам следния

ПРОЕКТ ЗА РЕШЕНИЕ:

На основание чл.21, ал.2 от ЗМСМА, Общински съвет – Априлци

РЕШИ:

 Приема Наредба за изменение на Наредба за управление на горските територии – собственост на община Априлци, като:

1. Отменя в Глава IX, Чл.32, ал.2, т.1 и т.4

Чл.32 (2) Право на строеж върху поземлени имоти в горски територии без промяна на предназначението на територията се учредява за изграждане на:

1. **стълбове за въздушни електропроводи;**

**4. надземни и подземни проводи за хидротехнически съоръжения за производство на електрическа електроенергия, нефтопроводи, топлопроводи, газопроводи, нефтопродуктопроводи, водопроводи и канализации с диаметър над 1500 мм.**

С уважение,

Инж. Димитър Кокошаров

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр. Априлци, ул. „Васил Левски” №109, E-mail: os\_aprilci@abv.bg, тел.0889234978*

ПРОЕКТ!

ОБЯВЛЕНИЕ

 На основание чл.26, ал.2, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание Проект на Наредба за изменение на Наредба за управление на горските територии – собственост на община Априлци.

На заинтересованите граждани и организации се предоставя 30-дневен срок, считано до 27.06.2019г. включително, за предложения и становища по Проекта на Наредба за управление на горските територии – собственост на община Априлци на адрес: гр. Априлци, ул.”Васил Левски” №109, Общински център за информация и услуги на гражданите или на e-mail: os\_aprilci@abv.bg.

МОТИВИ

 Към Проекта

 На Наредба за изменение на

Наредба за управление на горските територии – собственост на община Априлци

1. **Причини, които налагат изменението на Наредба за управление на горските територии – собственост на община Априлци.**

 Предложените промени в Наредба за управление на горските територии – собственост на община Априлци са продиктувани от значително изменените обществени отношения, в различни аспекти, предмет на уредба от този подзаконов нормативен акт.

 По обхвата на правно регулиране промените са продиктувани от следните съображения:

* 1. Протест №692/2019г. на Окръжна прокуратура – Ловеч, оспорван текст в чл.32, ал.2, т.1 и т.4 от Наредба за управление на горските територии – собственост на община Априлци.
	2. Разпореждане от 20.05.2019г. на Административен съд - Ловеч по административно дело №228 по описа за 2019г.
1. **Целите, които се поставят с предложения Проект за Наредба за**

**изменение на Наредба за управление на горските територии – собственост на община Априлци.**

 Общински съвет-Априлци трябва да спазва законността и административния процес като предприема действия, като споделя изложените мотиви в Протеста на Окръжна прокуратура – Ловеч, като предлага:

* 1. **Отменя в Глава IX, Чл.32, ал.2, т.1 и т.4**

**Чл.32 (2) Право на строеж върху поземлени имоти в горски територии без промяна на предназначението на територията се учредява за изграждане на:**

* + 1. **стълбове за въздушни електропроводи;**

 **4. надземни и подземни проводи за хидротехнически съоръжения за производство на електрическа електроенергия, нефтопроводи, топлопроводи, газопроводи, нефтопродуктопроводи, водопроводи и канализации с диаметър над 1500 мм.**

1. **Финансови и други средства, необходими за изпълнение на Наредбата**

**за изменение на** **Наредба за управление на горските територии – собственост на община Априлци.**

 Предлаганото изменение на Наредбата не предполага използването на допълнителни финансови средства относно нейното прилагане.

1. **Oчаквани резултати от прилагането, включително финансовите, ако**

**има такива.**

 Синхронизиране на подзаконовите нормативни актове на Общински съвет-Априлци и действащите закони.

1. **Анализ на съответствие с правото на Европейския Съюз.**

 Предлаганото изменение на Наредбата не противоречи на българското и европейското законодателство и е в съответствие с демократичните европейски норми и правила за повишаване качеството на услугите.